Kuna Karl saab kohe aasta vanemaks, siis otsustasime talle tema 2. sünnipäevaks teha suurte laste voodi. Materjal oli meil olemas - kasutasime  vannitoa ustest üle jäänud vineeri.     Voodiotste kumeruste  joonistamiseks kasutas Oliver ülikooli juubelikruusi ning mingit fotoaparaadi ketast.     Kuna ma olin tellinud, et voodi peab olema võimalikult turvaline, siis tegi ta kõik otsad kumerad ning lihvis veel servad ka ära.     Minu panus voodi valmimisse oli märga- tavalt tagasi- hoidlikum ja sellegagi ei saanud ma korrektselt hakkama. Tellisin inter netist madratsi ning juba järgmisel päeval oldi mul pakiga ukse taga. Kui ma tahtsin siis raha maksta, ütles mulle kuller, et tema tegeleb vaid transpordiga. Mingit arvet mulle aga ei saadetud, nii et pean nüüd mööda internetti taga otsima, kes mu raha tahaks.     Voodi kokkupanekut tuli Karl ise juhendama ning andis aga  isale "krubi"-sid kätte.       Kui me voodi Karli  tuppa tõstsime ning lina ja teki paika panime, ronis poiss kohe voodise, pani pea padja peale ning ütles, et tema jääb nüüd tuttu. Pidime teda tükk aega veenma, et magamaminekuks on veel suti vara.    Nii et tundub, et kink läks igati asja ette.